|  |  |
| --- | --- |
| **REPUBLIKA HRVATSKA** |  |
| **ŽUPANIJA VARAŽDINSKA** |  |
| **OSNOVNA ŠKOLA ŠEMOVEC****Šemovec, 9.2.2022.** |   |
|  |  |
|  |  |
|  |  |
|  |  |

Poštovani roditelji,

stigle su važeće upute MZO-a, vezano uz ukidanje mjere samoizolacije i testiranje učenika učenika.

Distribucija antigenskih testova za škole biti će u četvrtak, 10. veljače 2022. godine. Testove će ravnateljica ustanove preuzeti u Gospodarskoj školi Varaždin.

**Nema nikakve „prisile“, dakle:**

1. Svaki roditelji/skrbnik dobit će **Obavijest za roditelje/skrbnike** koje trebaju dobro proučiti
2. Svaki roditelj/skrbnik dobit će **Izjavu za potpisati** u kojoj će odlučiti **ŽELI LI** ili **NE ŽELI** testirati svoje dijete
3. Tko od roditelja želi testirati – za sada će dobiti dva testa (za dva tjedna) i tako u kontinuitetu
4. Tko ne će testirati, u slučaju bolesti učenik će morati ostati u samoizolaciji prema važećim uputama
5. Škola je priredila Izjave; poslati roditeljima u četvrtak, 10.2., a roditelj potpisuje Izjavu, vraća putem učenika razredniku u petak 11.2.
6. roditelji koji se slažu sa testiranjem dobit će testove i upute o testiranju po učenicima u petak, 11.2. Učenici koji su u samoizolaciji Izjave i testove će dobiti po povratku u školu.

**Dakle, prijedlog je:**

1.Testiranje će se vršiti kod kuće svaku **nedjelju navečer (**jednom tjedno, u pravilnim razmacima kako je propisano); Škola se odlučila za nedjelju navečer kako bi se pravovremeno moglo **javiti Školi (razredniku)** radi organizacije nastave i/ili ostanka u samoizolaciji učenika.

**Iznimno, sljedeći tjedan** zbog nastave na daljinu u ponedjeljak, testiranje se vrši u ponedjeljak navečer.

 2 . Djecu testiraju roditelji/skrbnici;

 3. Roditelji **javljaju** CovTest **razredniku** **samo ako je dijete pozitivno**. Škola dalje provodi uobičajenu proceduru kada je učenik ili više njih pozitivno na koronavirus.

 4. U svezi s zaštitom osobnih podataka i **GDPR-a je sve korektno**. Podaci o eventualno pozitivnim učenicima i Izjave o suglasnosti/nesuglasnosti **čuvat će se u Školi**, tj. ukoliko bi tko od roditelja ipak želio testiranje, Škola će mu to omogućiti i svakodobno može povući pristanak, odnosno ne pristanak.

5. Kako je uistinu teško kontrolirati provođenje svega navedenog, molimo i upućujemo roditelje na istinitost i dobru volju, a sve s ciljem očuvanja zdravlja svih uključenih u život i rad Škole, tj. održavanja nastave u živo (model A).

Hvala svima unaprijed na strpljenju i trudu te Vas još jednom upućujemo da pomno pročitate sve upute. Ukoliko bi dolazilo do kakvih dopuna, pravovremeno ćemo Vam javiti.

 **Ravnateljica**

**Marina Hižak**